I 1912 avla han organisteksamen i Visby og traff samme år sin svenske kone, Ingeborg. 24. juni 1913 spilte han til sin første høymesse i Landvetter kirke. I 1914 tok han realartium i Göteborg, og seinere teknisk høyskole og eksamen i sterkstrøm. Med hans store orgelinteresse falt det naturlig å ta utdanning som orgelbygger i Sverige. Han ble ansatt ved Åkermand & Lunds orgelfabrikk hvor han skjøttet korrespondanse og planla orgler.